Борис Младенов-Young
Сувенирни кенгурови кожи

chitanka.info

На пищна, пъстра, весела витрина

от слънцето огряни те лъщят,

но с жал, с тъга ги гледам всеки път,

когато покрай тях случайно мина.

И вездесъща мисъл ме тревожи.

Коя ръка без милост е могла,

за удоволствие, от суета

да покоси живота в тези кожи?

Те, жертвите на ловна страст нелепа

и в бездиханната си красота

за всеки дом украса са желана,

но в израз на защита и подкрепа

аз няма да си купя ни една —

с ловците съучастник не ще стана!

Сидни Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.